Document ID: 32012D0806

A BIZOTTSÁG VÉGREHAJTÁSI HATÁROZATA
(2012. december 17.)
a Falkland-szigetekről behozott bizonyos halászati termékek tekintetében a 2001/822/EK tanácsi határozatban meghatározott származási szabályoktól való eltérésről szóló 2007/767/EK határozat módosításáról
(az értesítés a C(2012) 9408. számú dokumentummal történt)
(2012/806/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az Európai Közösség és a tengerentúli országok és területek társulásáról szóló, 2001. november 27-i 2001/822/EK tanácsi határozatra (tengerentúli társulási határozat) (1) és különösen annak III. melléklete 37. cikkére,
mivel:
(1)
A Bizottság 2007. november 15-én elfogadta a 2007/767/EK határozatot (2), amelyben a Falkland-szigeteknek a KN 0303 vtsz.-a alá sorolt, különböző fajokhoz tartozó fagyasztott hal, a KN 0304 vtsz.-a alá sorolt, különböző fajokhoz tartozó fagyasztott halfilé és a KN 0307 vtsz.-a alá tartozó fagyasztott Loligo kalmár és Illex kalmár vonatkozásában fennálló különleges helyzetére tekintettel eltérést engedélyezett a „származó termék” fogalmától a Falkland-szigetek számára. Ez az eltérés 2012. november 30-án lejárt.
(2)
2012. október 12-én a Falkland-szigetek a 2012. december 1-jétől az új tengerentúli társulási határozat elfogadásáig tartó időszakra újabb eltérést kérelmezett a 2001/822/EK határozat III. mellékletében megállapított származási szabályoktól. Ez a kérelem összesen 8 750 tonna, a KN 0303 vtsz.-a alá tartozó fagyasztott halra, 1 683 tonna, a KN 0304 vtsz.-a alá tartozó fagyasztott halfilére, valamint 29 400 tonna, a KN 0307 vtsz.-a alá tartozó fagyasztott Loligo kalmárra és 15 500 tonna, a KN 0307 vtsz.-a alá tartozó fagyasztott Illex kalmárra vonatkozik.
(3)
A Falkland-szigetek arra alapozta kérelmét, hogy a helyi munkaerő és szakértelem hiánya miatt a hajókra a Falkland-szigetekről csak korlátozott létszámban van mód legénységet toborozni. Az, hogy a tengerentúli országokból és területekről, a Közösségből vagy az AKCS-államokból származó legénység jelenleg nem rendelkezik minden szükséges halászati szakértelemmel, elsősorban a Falkland-szigetek sajátos földrajzi helyzetére vezethető vissza.
(4)
A KN 0303 és 0304 vtsz-a. alá tartozó termékekre, a 0307 49 35 KN-kód alá tartozó Loligo kalmárra és a 0307 99 11 KN-kód alá tartozó Illex kalmárra vonatkozóan helyénvaló engedélyezni a 2001/822/EK határozat III. mellékletében megállapított származási szabályoktól való eltérést. Az említett melléklet 37. cikkének (1) bekezdése értelmében az eltérés indokolt, különösen a meglévő iparág fejlődésére tekintettel.
(5)
Biztosítani kell a Falkland-szigetekről az Unióba irányuló behozatal folyamatosságát. Ezért a 2007/767/EK határozat alkalmazását a 2012. december 1-jén kezdődő és az új tengerentúli társulási határozat várhatóan 2014. január 1-jén bekövetkező hatálybalépéséig tartó időszakra meg kell hosszabbítani.
(6)
A 2007/767/EK határozatot ezért ennek megfelelően módosítani kell.
(7)
Az e határozatban előírt intézkedések összhangban vannak a Vámkódexbizottság véleményével,
ELFOGADTA EZT A HATÁROZATOT:
1. cikk
A 2007/767/EK határozat a következőképpen módosul:
1.
A 2. cikk első bekezdésének helyébe a következő szöveg lép:
„Az 1. cikkben megállapított eltérés a tengerből halászhajókkal és halfeldolgozó hajókkal kiemelt és a Falkland-szigetekről 2007. december 1-jétől2013. december 31-ig a Közösségbe behozott, az e határozat mellékletében meghatározott éves halmennyiségekre vonatkozik.”
2.
A 6. cikk helyébe a következő szöveg lép:
„6. cikk
Ezt a határozatot 2007. december 1-jétől2013. december 31-ig kell alkalmazni.”
3.
A melléklet helyébe az e határozat mellékletében megállapított szöveg lép.
2. cikk
Ennek a határozatnak a tagállamok a címzettjei.
Kelt Brüsszelben, 2012. december 17-én.

Labels: 17
3
6
18
15